“เสี่ยเจริญ” ทิ้งหุ้นบิ๊กล็อต BJC รวม 30 ล้านหุ้น รับเงินกว่าพันลบ.
"เสี่ยเจริญ" ทิ้งหุ้นบิ๊กล็อต BJC รวม 30 ล้านหุ้น รับเงินกว่าพันลบ.
"เสี่ยเจริญ" ทิ้งหุ้นบิ๊กล็อต BJC รวม 30 ล้านหุ้น รับเงินกว่าพันลบ.
20 ก.พ. 2563

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยข้อมูลแบบรายงานการเปลี่ยนแปลงการถือหลักทรัพย์ของผู้บริหาร ประจำวันที่ 19 ก.พ. 2563 พบว่า นายเจริญ สิริวัฒนภักดี และคุณหญิง วรรณา สิริวัฒนภักดี ประธานกรรมการบริษัทและรองประธานกรรมการบริษัท รวมถึงเป็นผู้ถือหุ้นที่มีสัดส่วนการถือหุ้นมากที่สุดในบริษัท ทีซีซี คอร์ปอเรชั่น จำกัด ซึ่งเป็นผู้ถือหุ้นใหญ่ของบริษัท เบอร์ลี่ยุคเกอร์ จำกัด (มหาชน) หรือ BJC ได้รายงานการขายหุ้น BJC จำนวน 30,000,000 หุ้น ที่ราคา 39.50 บาท เมื่อ 18 ก.พ.63 ซึ่งคิดเป็นเงินกว่า 1,185 ล้านบาท